As sy toe aspekte soos vrees, begeerte, besit, verlies en ’n bewussyn van die self teen die agtergrond van ’n onderdrukkende regime verbeeld het, is haar Alien nou allermins vreemd.
Dié dokumentasie van ’n openbare performance op die N1 vergestalt iets van die individu se insulêre bestaan buite die hoofstroom.
Fourie se uitstalling verg dat ’n mens tyd moet bestee, meer as wat die gemiddelde besoeker aan ’n galery wel doen.
In die konteks van die uitstalling tree die onderlinge werke met elkander in gesprek en kry die individuele werke ’n aanvullende betekenis.